da da da da da de de sv it da da en da da en de en fr it en es en sv en ja fr en de pt en ru en en en en cs pl en es ru sv fi la en de es da en en da da nl en en da fr da fr fr en en da da da it da da da da sv da da da en da en da da da et da da fr da en en da en da da da da ru da da da da ro da da sv da da da da da en da da da da da sv da da en da en da da en da da en da da en da da da da da da da da da da da da da da sv da da sv da da da en da da da da da da da da da da da en da da nl da da da da da da da da da da da da sv it nb es en da da da da sv pl it en en en vi da da da en da da da da da da en en da fr da da da da en da en en en da fr da fr es da da en en da de de en nn da en da de de da da en en nl da da da de da de sv da ro da en da da da fi en da da nn en de en en en en en fr en en en es en en es da da en da da
Hvad er Divina® Plus, komb.? - Find information på Medicin.dk
Divina® Plus bruges til behandling af
Divina® Plus er et østrogen- og gestagenpræparat. Flerfasepræparat.
Divina® Plus anvendes ved mangel på det kvindelige kønshormon østrogen. Kvinders egen produktion af østrogener aftager i overgangsalderen, og den ophører helt, hvis begge æggestokke fjernes ved operation.
Østrogenmangel kan medføre hedestigninger, ledsmerter og tynde, tørre slimhinder i skeden og urinrøret. Desuden kan der komme afkalkning af knoglerne (knogleskørhed).
Midlet indeholder to kvindelige kønshormoner, et østrogen og et gestagen. Midlet er af tofasetypen, dvs. der er forskellig hormonmængde i de første og de sidste tabletter.
Der tages 1 tablet i døgnet i 28 dage. De første 9 dage tages de hvide tabletter, de følgende 12 dage tages de blå tabletter, hvorefter der igen tages 7 hvide tabletter. I denne periode indtræder der en menstruationslignende blødning.
Når pakningen er tom, starter man uden pause på en ny pakning.
Til behandling af postmenopausale symptomer bør den laveste, effektive dosis og det korteste tidsrum anvendes.
Erfaring med behandling af kvinder over 65 år er begrænset.
Flere end 10 ud af 100 personer får bivirkningen.
Blødning fra skeden, Brystspænding, Smerter i brysterne.
Godartet knude i livmoderen, Godartet svulst  (i brystet).
Betændelse i skeden, Forstørrede bryster, Smertefulde menstruationer, Svampeinfektion i skeden, Udflåd.
Forhøjet blodtryk, Hævelser pga. væskeophobning i kroppen.
Højst 1 ud af 100 personer får bivirkningen.
Pludselig vandladningstrang, Ufrivillig vandladning, Hyppig vandladning.
Alvorlig hudreaktion, Betændelse i huden, Eksem, Hårtab, Skøre negle, Små knuder i huden, Tør hud, Uønsket hårvækst hos kvinder.
Afslapning af karrenes muskler, Overfladisk årebetændelse.
Højst 1 ud af 1.000 personer får bivirkningen.
Blodprop i de dybe vener, Blodprop i lungerne, Årebetændelse i benene.
Højst 1 ud af 10.000 personer får bivirkningen.
Brystkræft*, Cyster på æggestokkene*, Kræft i æggestokkene*.
Kræft i livmoderen*, Livmoderhalskræft*.
* Set hos kvinder i behandling med systemisk østrogen. Risikoniveauet er afhængigt af anvendelsesvarigheden.
I de første måneder af hormonbehandlingen kan du få forbigående pletblødninger.
Hormonbehandling kan øge risikoen for udvikling af brystkræft. Risikoen stiger ved længere tids behandling og højere doser. Den øgede risiko er størst ved behandling med både hormonerne østrogen og gestagen og mindst ved behandling kun med østrogen.
Risiko for slimhindefortykkelse og kræft i livmoderen
Langvarig behandling med østrogen alene medfører øget risiko for fortykkelse af slimhinden og evt. kræft i livmoderen. Risikoen mindskes, hvis du samtidig får gestagen.
Risiko for kræft i æggestokkene
Hormonbehandling i overgangsalderen er forbundet med en let forhøjet risiko for kræft i æggestokkene. Risikoen falder gradvist igen, når du afslutter behandlingen.
Risici for andre sygdomme
Behandling med kombineret østrogen og gestagen i overgangsalderen øger risikoen for blodpropper i hjerte, lunger og hjernen.
Læs generelt om bivirkninger
Bør ikke anvendes hvis man har, eller tidligere har haft, kræft i livmoderen eller brystkræft. Bør heller ikke anvendes hvis personer i den nærmeste familie har haft brystkræft eller kræft i æggestokkene.
Endvidere må midlet ikke anvendes, hvis man har eller har haft blodpropper i de dybe vener,  hjernen eller  hjertet.
Midlet må desuden ikke anvendes ved blødning fra skeden af ukendt årsag eller ved akut eller tidligere leversygdom
Bør ikke anvendes ved ubehandlede fortykkede slimhinder i livmoderen eller den sjældne arvelige sygdom porfyri, der viser sig ved kolikagtige, stærke smerter i maven, ledsaget af kvalme og opkastning.
Inden behandlingens start skal der foretages en gynækologisk undersøgelse. Man bør få undersøgt underlivet og brysterne hos lægen ca. en gang om året samt ved uventede blødninger.
Behandlingen bør straks ophøre, hvis man får gulsot, migrænelignende hovedpine eller kraftig stigning af blodtrykket.
Divina® Plus skal desuden anvendes med forsigtighed, hvis man:
har muskelknuder eller endometriose
er ryger, overvægtig, har en høj alder eller diabetes, da man så har øget risiko for at få blodpropper
har alvorlig bindevævssygdom (SLE)
tidligere har haft forstørret livmoder
har otosklerose (en særlig knoglesygdom, der forekommer inde i øret)
har arvelig tendens til allergisk hævelse i ansigtet, mundhulen og strubehovedet.
Hormonbehandling i mere end 5 år anbefales generelt ikke.
Brug af anden medicin
Det er vigtigt at informere lægen om alle de lægemidler, du tager.
Ritonavir og nevirapin (HIV-medicin), nogle epilepsimidler (fx phenytoin og carbamazepin), rifampicin og rifabutin (antibiotika), bosentan (middel mod forhøjet blodtryk i lungerne), modafinil (middel mod narkolepsi) og naturlægemidler, der indeholder perikon, kan nedsætte virkningen af Divina® Plus.
Østrogenbehandling kan medføre behov for justering af levothyroxin-dosis, hvis du behandles for et for lavt stofskifte.
Forsigtighed anbefales ved samtidig brug af visse midler mod hepatitis C pga. mulig risiko for påvirkning af leveren.
Rygning kan nedsætte virkningen af Divina® Plus.
Ikke relevant. Denne tekst afviger fra firmaets godkendte produktinformation (produktresumé).
Læs mere om gravide og medicin
Ikke relevant. Denne tekst afviger fra firmaets godkendte produktinformation (produktresumé).
Læs mere om ammende og medicin
Læs mere om bloddonorer og medicin
Virker ved at erstatte kvindens egne østrogener, så symptomerne aftager.
Endvidere standses eller forebygges afkalkning af knoglerne.
Behandling med østrogener medfører fortykkelse af livmoderens slimhinde og dermed øget risiko for kræft i livmoderen. Denne risiko fjernes, når man samtidig tager gestagent hormon.
16 hvide tabletter. 1 tablet indeholder 2 mg estradiolvalerat
12 blå tabletter. 1 tablet indeholder 2 mg estradiolvalerat og 10 mg medroxyprogesteronacetat.
Indigotin (indigocarmin) (E132) : tabletter  (blå)
Lactose : tabletter  (hvide og blå)
Pakninger, priser, tilskud og udlevering
Læs mere om tilskud
Læs mere om udlevering
Information til sundhedsfaglige om
15.09.2022. Priserne er dog gældende pr. mandag den 19. september 2022
Der kan forekomme forskelle mellem lægemiddelbeskrivelsen og indlægssedlen. Det skyldes, at Medicin.dk kan have suppleret Lægemiddelstyrelsens og medicinproducentens information med andre kilder. Medicin.dk har det fulde ansvar for lægemiddelbeskrivelserne. Indholdet på Medicin.dk – Borger kan ikke erstatte rådgivning eller behandling af en sundhedsprofessionel, (fx læge, farmaceut, sygeplejerske eller farmakonom).
Alder (> 17 år):
Estimeret glomerulær filtrationsrate (eGFR) beregnes ud fra CKD-EPIkrea-formlen uden racekorrektion:
Kvinder ≤ 62 mikromol/liter: 144 x (P-kreatinin/(0,7 x 88,4))-0,329 x 0,993Alder
Kvinder > 62 mikromol/liter: 144 x (P-kreatinin/(0,7 x 88,4))-1,209 x 0,993Alder
Mænd ≤ 80 mikromol/liter: 141 x (P-kreatinin/(0,9 x 88,4))-0,411 x 0,993Alder
Mænd > 80 mikromol/liter: 141 x (P-kreatinin/(0,9 x 88,4))-1,209 x 0,993Alder
Reference: KDIGO: “Clinical Practice Guideline for te Evaluation and Management of Chronic Kidney Disease”.   Kidney International Supplements (2013) 3, viii, januar 2013.
Om medicin.dk - borger
39 27 44 88
Om medicin.dk – borger
Medicin.dk – borger er en del af Medicin.dk. Medicin.dk leverer information om medicin, sygdom og behandling til hele Danmark. Medicin.dk ejes af Dansk Lægemiddel Information A/S (DLI A/S). Medicin.dk består af Medicin.dk – professionel til sundhedsfaglige, Medicin.dk – borger til borgere - og Medicin.dk – indlægssedler, der indeholder indlægssedler i et let tilgængeligt format. Læs mere om Medicin.dk og organisationen bag navnet.
Om Medicin.dk     Privatlivspolitik     Cookiepolitik
© 2022 Dansk Lægemiddel Information A/S · Lersø Parkallé 101 · 2100 København Ø